Vol'sk

Vol'sk () om Venäman lidn da lidnankund Saratovan agjan pohjoižes. Se om agjan videnz' lidn eläjiden lugun mödhe, Vol'skan rajonan administrativine keskuz da pala.

 Istorii 
Eländpunkt mainitase ezmäižen kerdan vl 1699 kuti Malikovskai-slabad (). Slabad sai makundan lidnan statusad Volgsk-nimitusenke vl 1780. Lidnan nimi kändihe nügüdläižeks aigan mändes.

Vol'sk šingotase mehanižel tegimel (tankanvastaižed raketkompleksad), cementan tehmižel, sömtegimištol (maidproduktad, olud, südäiveded).

 Geografijan andmused 
Lidn sijadase Volgan oiktal randal, 90 m ü.m.t. keskmäižel korktusel. Lähembaižed lidnad oma Šihani 10 km lodeheze orhal Vol'skan päpalaspäi, 15 km avtotedme vai raudtedme, i Balakovo 30 km päivnouzmha orhal i Volgadme, 49 km avtol vai raudtel. Vol'sk-1-raudtestancii radab sarakol Vol'sk-2-stancijaspäi.

Nell' žilod mülüdas lidnha, Vol'sk lugese lidnankundan üks'jäižeks eländpunktaks. Lidnankundan pind — 147,92 km².

 Eläjad 
Vl 1939 lidnan ristitišt oli 56 100 eläjad. Vn 2010 Venäman rahvahanlugemižen mödhe lidnan i lidnankundan eläjiden lugu oli 66 508 ristitud. Kaikiš suremb lidnan ristitišt oli 67..71 tuhad eläjid vll 1967−1976 i 1998−2009 (71 tuh. rist. vl 1973 i 71 124 rist. vl 2002).

Rahvahad (2010): venälaižed — 93,2%, totarlaižed — 1,3%, armenijalaižed — 1,2%, ukrainalaižed — 1,2%, toižed rahvahad — 3,1%.

Ortodoksižen hristanuskondan 19 pühäpertidVol'skan pühäpertid sobory.ru-saital.  oma olmas lidnas: Pühän Stroican päjumalanpert' (uz', om letud vll 2004−2009), Jumalanmaman Vladimiran jumalaižen päjumalanpert' (uz', om saudud vll 2014−2016), kahesa jumalanpertid, viž pühähonusid pertiš i nell' časounäd. Islaman pühäpert' om avaitud lidnas 19. voz'sadan keskespäi.

Professionaližen opendusen aluzkundad: Vol'skan tehnologineVol'skan tehnologižen kolledžan sait (vtk64.ru). , pedagogineVol'skan pedagogižen kolledžan sait (volskvpk.ru).  i medicinineVol'skan medicinižen kolledžan sait (med-vvolske.ru).  kolledžad, materialižen varmitusen üläsodaškol.

Edeline lidnan pämez' (Nevondkundan ezimez') om Maksim Kuznecov (sügüz'ku 2018 — eloku 2021).

 Galerei 

 Homaičendad 

 Irdkosketused 
 Lidnankundan lehtpoled rajonan oficialižel вольск.рф-saital. 

Kategorii:Venäman lidnad
Kategorii:Eländpunktad kirjamišton mödhe
Kategorii:Saratovan agjan lidnad
*